यै विथितिका विषयमी आसपासका सबै राजान्ले थाःपाएपनि कंशलाइ सम्झाउने रे यै मामिलामी हस्तक्षेप अन्ने हिम्मत कसैमी थियैन । किलाइ भणे कंशको शशुरो जरासन्धले आसपासका हजारौंै राजान्लाइ जितिबर उन्लाइ अपहरण अरी बन्दी बनाया थ्यो । त्यै की डर सबै माणन्थ्ये । तिसोइ सयकडौ कन्याहरुलाइ बन्दी बनाइबर बलत्कार अन्ने भौमासुर तिसै भौमासुरको मन्त्री मोर, सुतललोक (हालका अरव राष्ट्रहरु) को राजा बलीपुत्र , शोणितपुर ( हालको असम ) को राजा बाणासुर जस्ता भयंकर डरलाग्दा राक्षसराजाहरु कंशका अत्यन्तै प्रिय मित्र थ्ये ।